OIKAISUKIRJELMÄ NRO 1ESITYKSEEN VUODEN 2012 YLEISEKSI TALOUSARVIOKSI

MENOTAULUKKO PÄÄLUOKITTAIN Pääluokka III – Komissio

Euroopan komissio ottaa huomioon

- Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

- Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan,

- komission 26 päivänä toukokuuta 2011 tekemän esityksen Euroopan unionin varainhoitovuoden 2012 yleiseksi talousarvioksi[2],

- yhteisen tiedonannon Uusi strategia muutostilassa olevia naapurimaita varten [3] ja siihen liittyvän rahoitusselvityksen,

- yhteisen tiedonannon demokratiaan ja yhteiseen vaurauteen tähtäävästä kumppanuudesta[4],

ja esittää budjettivallan käyttäjälle oikaisukirjelmän nro 1 vuoden 2012 talousarvioesitykseen jäljempänä esitettyjen perustelujen mukaisesti.

SISÄLLYS

1. JOHDANTO 3

2. VAHVEMPI EUROOPPALAINEN NAAPURUUDEN JA KUMPPANUUDEN VÄLINE 3

2.1. TAUSTA JA YLEISKATSAUS 3

2.2. LISÄRAHOITUKSEN KOHTEET 5

2.3. EDUNSAAJAT 5

2.4. LISÄRAHOITUKSEN LÄHTEET 6

2.4.1. Vuoden 2011 talousarvio 6

2.4.2. Vuoden 2012 talousarvioesitys 6

2.4.3. Vuoden 2013 rahoitussuunnitelma 7

3. PÄÄTELMÄT 8

4. RAHOITUSKEHYKSEN TIIVISTELMÄTAULUKKO OTSAKKEITTAIN 9

MENOTAULUKKO PÄÄLUOKITTAIN

Muutokset pääluokittaiseen tulo- ja menotaulukkoon ovat saatavilla Eur-Lexissä ( http://eur-lex.europa.eu/budget/www/index-fi.htm ). Pääluokittaisen tulo- ja menotaulukon muutosten englanninkielinen toisinto esitetään tiedoksi tämän asiakirjan budjettiteknisenä liitteenä.

JOHDANTO

Oikaisukirjelmä nro 1 (OK nro 1) vuoden 2012 talousarvioesitykseen (TAE 2012) kattaa seuraavat toimenpiteet:

- 400 miljoonan euron lisäys maksusitoumusmäärärahoihin, joilla rahoitetaan EU:n naapurialueilla toteutettavia lisätoimenpiteitä hiljattain annetun yhteisen tiedonannon Uusi strategia muutostilassa olevia naapurimaita varten [5] johdosta: 395,5 miljoonaa euroa eurooppalaiselle naapuruuden ja kumppanuuden välineelle (ENPI) ja 4,5 miljoonaa euroa demokratiaa ja ihmisoikeuksia koskevalle eurooppalaiselle rahoitusvälineelle (EIDHR);

- muiden otsakkeeseen 4 kuuluvien ohjelmien 104,1 miljoonan euron maksumäärärahojen uudelleen kohdentaminen vastaavasti: 102,8 miljoonaa euroa ENPIlle ja 1,3 miljoonaa euroa EIDHR:lle. Maksumäärärahojen kokonaismäärä ei muutu.

Maksusitoumusmäärärahojen 400 miljoonan euron lisäys katetaan otsakkeen 4 liikkumavaralla (246,7 milj. euroa) ja joustovälineellä (153,3 milj. euroa).

VAHVEMPI EUROOPPALAINEN NAAPURUUDEN JA KUMPPANUUDEN VÄLINE

Tausta ja yleiskatsaus

Viime vuonna käynnistetyssä Euroopan naapuruuspolitiikan (ENP) strategisessa uudelleentarkastelussa nimettiin aloja, joilla naapuruuspolitiikkaa voitaisiin merkittävästi tehostaa. Vallankumoukset ja mullistukset eteläisen Välimeren maissa samoin kuin kansan kyseisissä maissa ilmaisema voimakas toive poliittisista ja taloudellisista muutoksista lisäävät EU:n tuen painoarvoa. Samalla on noussut esiin aloja, joilla EU ja kumppanimaat voisivat – ja niiden pitäisi – tehdä enemmän. EU on edelleen sitoutunut tukemaan demokratisointia ja uudistuksia niin eteläisellä kuin itäiselläkin naapurialueellaan.

Yhteisessä tiedonannossa Uusi strategia muutostilassa olevia naapurimaita varten esitetään naapuruuspolitiikan strategisen uudelleentarkastelun tuloksena syntyneet ehdotukset ja konkretisoidaan Itä-Eurooppaan ja Etelä-Kaukasiaan sovellettavat lähestymistavat. Tarkoituksena on jatkaa itäisen kumppanuuden täytäntöönpanoa ja pyrkiä eteläisen Välimeren maiden kanssa uuteen, demokratiaan ja yhteiseen vaurauteen tähtäävään kumppanuuteen[6]. Viimeksi mainitulla kumppanuudella EU haluaa tukea Egyptissä ja Tunisiassa alkunsa saanutta demokraattista muutosta. Sitä voidaan tarjota myös muille eteläisen Välimeren maille.

Yhteisessä tiedonannossa ehdotetaan naapuruuspolitiikan uuden lähestymistavan toteuttamista ja määritellään alueelle suunnatun , eri lähteistä peräisin olevan lisärahoituksen tarpeeksi enintään 1 242 miljoonaa euroa vuoteen 2013 mennessä .

Ehdotuksen mukaan ENPIn määrärahoihin tulisi 751 miljoonan euron lisäys[7] vuosina 2011–2013 ja EIDHR:n määrärahoihin 4,5 miljoonan euron lisäys vuonna 2012 . Noin 355,5 miljoonaa euroa sekä vastaavat hallinnolliset tukimenot on kohdennettava uudelleen muista välineistä.

Alla olevassa taulukossa luetellaan ohjelmat, joiden rahoitusta lisätään, alueille myönnettävän lisärahoituksen lähteet ja rahoituksen jakautuminen jaksolla 2011–2013. Vaikutukset budjettikohdittain esitetään budjettiteknisenä liitteenä.

(maksusitoumusmäärärahat, milj. euroa)

Yleiskatsaus – ENP:n uudelleentarkastelun rahoitus EU:n talousarviosta (2011–2013) |

2011 | 2012 | 2013 | Yhteensä |

1. Lisärahoitus: | 85,460 | 400,000 | 270,000 | 755,460 |

ENPI | 85,460 | 395,500 | 270,000 | 750,960 |

EIDHR | 4,500 | 4,500 |

2. Muut ENP:n soveltamisalueen hyväksi käytettävät ulkomaanavun ja kriisinhallinnan välineet: | 22,700 | 60,000 | 160,000 | 247,200 |

EIDHR & DCI (valtiosta riippumattomat toimijat) | 12,700 | 12,700 |

makrotaloudellinen tuki | 50,000 | 50,000 | 100,000 |

vakautusväline | 10,000 | 10,000 | 20,000 | 40,000 |

EIP:n lainojen takuurahasto | 90,000 | 90,000 |

VÄLISUMMA (1 + 2) | 108,160 | 460,000 | 430,000 | 998,160 |

3. Takaisin saatavien EIP:n varojen uudelleenkäyttö | 174,000 | 35,000 | 35,000 | 244,000 |

ALUEEN LISÄRAHOITUS YHTEENSÄ (1 + 2 + 3) | 282,160 | 495,000 | 465,000 | 1 242,160 |

Lisärahoituslähteet: | 85,460 | 400,000 | 270,000 | 755,460 |

otsakkeen 4 liikkumavara | 246,656 | 246,656 |

joustoväline | 153,344 | 153,344 |

uudelleenkohdentaminen: | 85,460 | 270,000 | 355,460 |

DCI | 51,000 | 100,000 | 151,000 |

EBRD:lle suoritettava osuus | 34,460 | 34,460 |

IPA | 60,000 | 60,000 |

vakautusväline | 70,000 | 70,000 |

muut (mm. YUTP) | 40,000 | 40,000 |

Lisärahoitus hätäapuvarauksesta: | 65,000 | 65,000 |

humanitaarisen avun väline | 60,000 | 60,000 |

pelastuspalvelun rahoitusväline kolmansissa maissa | 5,000 | 5,000 |

YHTEENSÄ | 347,160 | 495,000 | 465,000 | 1 307,160 |

Tämä oikaisukirjelmä koskee naapuruuspolitiikan uuden lähestymistavan toteuttamisen lisärahoitusta vuonna 2012, ja sillä muutetaan vuoden 2012 talousarvioesityksen asianomaisia budjettikohtia lisäämällä ENPIn ja EIDHR:n maksusitoumusmäärärahoja 400 miljoonalla eurolla . Toteutusehtoihin liittyvät aikataulut ja epävarmuudet huomioon ottaen komissio ehdottaa, että vuoden 2012 talousarvioesitykseen jo sisältyvistä maksumäärärahoista 120,1 miljoonaa euroa kohdennetaan uudelleen (ks. budjettitekninen liite). Komissio voi tarvittaessa ja alueen vastaanottokyvystä riippuen pyytää vuoden mittaan uusia maksumäärärahoja tekemällä määrärahasiirtoja ja/tai esittämällä lisätalousarvion.

Komissio tekee budjettivallan käyttäjälle erikseen ehdotuksia vuoden 2011 talousarvioon sisältyvien määrärahojen siirtämiseksi ENPIin.

ENPIn lainsäädäntökehys tukee hyvin valtaosaa uudelleentarkastelun yhteydessä määritellyistä uusista yhteistyötoimista. Ehdotettu lisäys on talousarviota koskevasta kurinalaisuudesta ja moitteettomasta varainhoidosta tehdyn toimielinten välisen sopimuksen[8] 37 kohdan mukainen, koska kyseessä on uusi objektiivinen ja pitkäkestoinen seikka, jolle on selkeät ja täsmälliset perusteet, ja ohjelman toteuttamisesta saadut tulokset on huomioitu.

Lisärahoituksen kohteet

Rahoitustukea myönnetään seuraaviin tarkoituksiin: kumppanuuden lujittaminen ihmisten kanssa koko alueella, kestävän ja osallistavan kasvun tukeminen, kumppanimaiden demokraattisesta muutoksesta johtuvien lisätarpeiden kattaminen, vuosituhattavoitteiden toteutumisen edistäminen ja politiikan uudelleentarkastelun johdosta syntyvien uusien aloitteiden (kumppanuus yhteiskuntien kanssa, maaseudun kehittäminen ja aluekehitys) rahoittaminen.

Uudet toimet, joilla nämä tavoitteet puetaan käytännön toimenpiteiksi, voidaan jakaa kolmeen ryhmään.

Ryhmä 1 – Demokraattinen muutos ja institutionaalisten rakenteiden kehittäminen

Demokraattista muutosta ja instituutioiden rakentamista tuetaan kokonaisvaltaisella ohjelmalla ja muilla asiaankuuluvilla toimilla, joiden kohteena ovat demokraattisten yhteiskuntien keskeisimmät instituutiot ja joilla tuetaan turvallisuusalan demokraattista uudistamista. Tavoitteena on ihmisoikeuksien ja perusvapauksien kunnioituksen lisääntyminen, hallintotavan demokratisoituminen, oikeuslaitoksen riippumattomuuden ja tehokkuuden lisääntyminen, korruption väheneminen, turvallisuusalan demokraattisen valvonnan lisääntyminen, liikkuvuuden lisääntyminen rajaturvallisuuden ja maahanmuuton hallinnan tehostumisen myötä sekä lainsäädännön lähentyminen unionin säännöstöön.

Ryhmä 2 – Vahvemman kumppanuuden luominen ihmisten kanssa lisäämällä opiskelijoiden, tutkijoiden ja nuorten välisiä yhteyksiä esimerkiksi parantamalla opiskelijoiden ja henkilöstön liikkuvuutta korkeakoulukumppanuuksien puitteissa (Erasmus Mundus), tekemällä suunnitelmallista yhteistyötä korkeakoulujen modernisoimiseksi (Tempus), käynnistämällä koulujen välisen yhteistyön mahdollistamalla osallistumisen EU:n eTwinning-ohjelmaan tai lisäämällä nuorten välisiä yhteyksiä.

Ryhmä 3 – Kestävä ja osallistava kasvu ja talouskehitys

Kestävää ja osallistavaa kasvua edistetään tukemalla pieniä ja keskisuuria (pk-) yrityksiä ja pyrkimällä kaventamaan kumppanimaan sisäisiä taloudellisia ja sosiaalisia eroja EU:n koheesiopolitiikasta ja maaseudun kehittämispolitiikasta ammentavien pilottiohjelmien avulla.

EU:n budjettitukea alueelle annetaan ENPIn lisäksi EIDHR :n kautta, mikä mahdollistaa suoran rahoitustuen kansalaisyhteiskunnan toimijoille, kuten ihmisoikeuksien puolestapuhujille ja valtiosta riippumattomille järjestöille. Vuoden 2012 talousarvioesitykseen sisältyviin EIDHR:n määrärahoihin (luku 19 04) ehdotetaan 4,5 miljoonan euron lisäystä kansalaisyhteiskunnan tukemiseksi demokratian muutostilassa.

Edunsaajat

Uudistetun naapuruuspolitiikan avulla EU haluaa tukea siirtymistä syvädemokratiaan ja erityisesti Egyptistä ja Tunisiasta alkunsa saanutta demokraattista muutosta. Tukea on mahdollista antaa myös muille maille. Prosessin kestävyys edellyttää demokraattisten instituutioiden uudistamista ja talouskasvua. Lisäksi naapurimaiden väestön on ymmärrettävä, että EU on valmis auttamaan tässä haasteellisessa muutosvaiheessa.

Siinä missä kaikki kumppanimaat hyötyvät toimista kumppanuuden vahvistamiseksi yhteiskuntien kanssa (ryhmän 2 toimet), kahden muun ryhmän toimiin tarkoitettua rahoitusta myönnetään molemminpuoliseen vastuuseen perustuvan ”more for more” -ajattelun mukaisesti.

EU:n lisätuki riippuu siis edistymisestä demokratian rakentamisessa ja vakiinnuttamisessa sekä oikeusvaltioperiaatteen kunnioittamisessa: mitä pidemmälle ja nopeammin maa edistyy sisäisissä uudistuksissaan, sitä enemmän se saa EU:lta tukea, myös budjettitukea. Nämä etuuskohtelusitoumukset räätälöidään kunkin maan tarpeisiin ja alueelliseen kontekstiin, ja niissä huomioidaan se, että mielekkäissä uudistuksissa on korkeat alkuvaiheen kustannukset. Niiden maiden osalta, joissa uudistuksia ei toteuteta, EU tarkastelee rahoituksen määrää uudelleen ja mahdollisesti leikkaa sitä.

Lisämäärärahat otetaan

- lukuun 19 08 naapuruuspolitiikkaan liittyvän rahoitusyhteistyön tekemiseksi: 308,75 miljoonaa euroa Välimeren maille (alamomentti 19 08 01 01) ja 75 miljoonaa euroa Itä-Euroopan maille (alamomentti 19 08 01 03), koska demokraattiseen muutokseen liittyvät tarpeet ovat suuremmat eteläisen Välimeren maissa. Varojen jakoa voidaan kuitenkin muuttaa määrärahasiirroin talousarvion toteutuksen aikana, mikäli uudet periaatteet – eriyttäminen ja ”more for more” -konsepti – sitä edellyttävät. ENPIn määrärahalisäys sisältää myös 11,75 miljoonaa euroa hallintomenoja varten (alamomentti 19 01 04 02);

- momentille 19 04 01 (EIDHR) demokraattisen muutoksen tukemiseen eteläisellä naapurialueella tarkoitettujen erityisaloitteiden rahoittamiseksi: 4,5 miljoonaa euroa.

Lisärahoituksen lähteet

Alueelle myönnettävä lisärahoitus katetaan kohdentamalla ja suunnittelemalla ulkosuhteiden välineiden määrärahat uudelleen, hyödyntämällä monivuotisen rahoituskehyksen otsakkeen 4 kohdentamatonta liikkumavaraa sen enimmäismäärään asti ja ottamalla käyttöön joustovälineen varoja vuonna 2012.

Vuoden 2011 talousarvio

Vuonna 2011 tarvittava lisärahoitus (85,5 milj. euroa) katetaan siirtämällä 51 miljoonaa euroa kehitysyhteistyön rahoitusvälineen (DCI) määrärahoista ja vähentämällä EU:n maksuosuutta Euroopan jälleenrakennus- ja kehityspankista (EBRD) 34,5 miljoonalla eurolla.

Vuoden 2012 talousarvioesitys

Vuonna 2012 tarvittava lisärahoitus (400 milj. euroa), jota pyydetään tällä oikaisukirjelmällä, katetaan seuraavasti:

- otsakkeen 4 kohdentamaton liikkumavara hyödynnetään enimmäismäärään asti (246,7 milj. euroa). Osa vuoden 2012 talousarvioesityksen liikkumavarasta saatiin aikaan vähentämällä määriä, jotka oli alun perin ohjelmoitu vuodeksi 2012 DCI:lle (89 milj. euroa), liittymistä valmistelevalle tukivälineelle (IPA; 60 milj. euroa) ja vakautusvälineelle (60 milj. euroa). Myös tarvittavat maksumäärärahat saadaan kohdentamalla näiden ohjelmien varoja uudelleen;

- joustovälineen varoja käytetään 153,3 miljoonaa euroa.

Kuten vuotta 2012 koskevaan ennakkoarvioon sisältyvässä poliittisessa katsauksessa todetaan, tietyille, esimerkiksi DCI:n, IPAn ja vakautusvälineen puitteissa toteutettaville toimille alun perin suunniteltuja määrärahalisäyksiä vähennettiin tulosindikaattoreiden perusteella (esim. viiveet täytäntöönpanossa, puutteellinen kyky hyödyntää varoja ja liian löyhästi määritellyt tarpeet).

Varsinkin DCI:n maaohjelmien tarkastelussa on löytynyt muutamia säästökohteita, jotka voitaisiin toteuttaa joidenkin Latinalaisen Amerikan ja Aasian maiden monivuotisissa ohjelmissa.

Koko liikkumavaran (246,7 milj. euroa) käytölle on erittäin hyvät perusteet ottaen huomioon EU:n naapurustossa paraikaa käynnissä olevien muutosten laajuuden ja sen, että EU:n on omankin etunsa nimissä syytä reagoida niihin tilanteen edellyttämällä tavalla. Jäljelle jäävä rahoitusvaje katetaan joustovälineen varoilla.

Vuoden 2013 rahoitussuunnitelma

Vuonna 2013 tarvittava lisärahoitus (270 milj. euroa) on ennakoitu saatavaksi siirtämällä varoja DCI:stä (100 milj. euroa), liittymistä valmistelevasta tukivälineestä (60 milj. euroa) ja vakautusvälineestä (70 milj. euroa) sekä kohdentamalla mm. yhteisen ulko- ja turvallisuuspolitiikan välineiden varoja uudelleen (40 milj. euroa)[9].

Julkisen kehitysavun määrä ei vähene ehdotettujen uudelleenkohdennusten johdosta. Vaikka uudelleenkohdennettujen varojen sitomiselle ja maksatukselle on eri oikeusperusta, päämääränä on edelleen saavuttaa DCI-asetuksen (EY) N:o 1905/2006 2 artiklassa mainitut ensisijaiset ja yleiset tavoitteet, eli ”poistaa köyhyys kumppanimaista ja -alueilta osana kestävää kehitystä ja pyrkiä toteuttamaan vuosituhannen kehitystavoitteet sekä edistää demokratiaa, hyvää hallintotapaa ja ihmisoikeuksien ja oikeusvaltioperiaatteen kunnioittamista” .

2.5. Täydentävä rahoitus muualta kuin ENPIstä ja EIDHR:stä

Naapuruuspolitiikan uuden lähestymistavan täytäntöönpano perustuu molemminpuoliseen vastuuseen ja yhteiseen sitoutumiseen ihmisoikeuksien, demokratian ja oikeusvaltion yleismaailmallisiin arvoihin. Se edellyttää jopa 1 242 miljoonan euron lisärahoitusta vuoteen 2013 mennessä. ENPIn ja EIDHR:n määrärahojen lisäämisen ohella alueelle myönnetään lisärahoitusta seuraavasti:

- käyttämällä temaattisten välineiden määrärahoja EIDHR:lle jo budjetoitujen ja ohjelmoitujen määrien puitteissa (8,9 milj. euroa on jo varattu vuosille 2011 ja 2012) ja muiden ohjelmien, esimerkiksi DCI:hin kuuluvan valtiosta riippumattomien toimijoiden temaattisen ohjelman määrärahoja (3,8 milj. euroa);

- käyttämällä vakautusvälineen varoja (40 milj. euroa)[10];

- rahoittamalla takuurahastoa 90 miljoonalla eurolla, jotta Euroopan investointipankki (EIP) voi lisätä miljardilla eurolla lainanantoaan eteläisille kumppanimaille[11];

- käyttämällä makrotalouden tukivälineen varoja (100 milj. euroa)[12];

- sallimalla EIP:n käyttää uudelleen pk-yrityksiin aiemmin tehdyistä pääomasijoituksista takaisin saatavat varat (244 milj. euroa), mikä edellyttää, että neuvosto hyväksyy ENPI-asetuksen 23 artiklaan tehdyn muutosehdotuksen.

Samaan aikaan maaohjelmat on tarkoitus sovittaa uuden kumppanuuden päätavoitteita vastaaviksi, ja ENPIn määrärahoista 150 miljoonaa euroa kohdennetaan uudelleen kansalaisyhteiskuntaa tukevaan naapuruuspolitiikan välineeseen ja muihin vahvempaa kumppanuutta yhteiskuntien kanssa tukeviin toimiin.

Kriisinhallinnan alalla EU:n budjetista on myönnetty ohjelmoitujen varojen lisäksi ylimääräistä rahoitusta Libyan pakolaiskriisin hoitamiseen.

Hätäapuvarausta on käytetty alkuvuodesta 2011 humanitaarisen avun määrärahojen kasvattamiseen 30 miljoonalla eurolla, ja varauksesta on ehdotettu siirrettäväksi vielä toiset 30 miljoonaa euroa.

PÄÄTELMÄT

Oikaisukirjelmä nro 1 (OK nro 1) vuoden 2012 talousarvioesitykseen (TAE 2012) kattaa seuraavat toimenpiteet:

- 400 miljoonan euron lisäys maksusitoumusmäärärahoihin, joilla rahoitetaan EU:n naapurialueilla toteutettavia lisätoimenpiteitä hiljattain annetun yhteisen tiedonannon Uusi strategia muutostilassa olevia naapurimaita varten [13] johdosta: 395,5 miljoonaa euroa eurooppalaiselle naapuruuden ja kumppanuuden välineelle (ENPI) ja 4,5 miljoonaa euroa demokratiaa ja ihmisoikeuksia koskevalle eurooppalaiselle rahoitusvälineelle (EIDHR);

- muiden otsakkeeseen 4 kuuluvien ohjelmien 104,1 miljoonan euron maksumäärärahojen uudelleen kohdentaminen vastaavasti: 102,8 miljoonaa euroa ENPIlle ja 1,3 miljoonaa euroa demokratiaa ja ihmisoikeuksia koskevalle eurooppalaiselle rahoitusvälineelle. Vuoden 2012 talousarvioesityksessä pyydettyjen maksumäärärahojen kokonaismäärä ei muutu.

Komissio ehdottaa, että maksusitoumusmäärärahojen 400 miljoonan euron lisäys katetaan otsakkeen 4 menokattoon nähden käytettävissä olevalla kohdentamattomalla liikkumavaralla (246,7 milj. euroa) ja joustovälineen varoilla (153,3 milj. euroa).

RAHOITUSKEHYKSEN TIIVISTELMÄTAULUKKO OTSAKKEITTAIN

Rahoituskehys Otsake/alaotsake | Vuoden 2012 rahoituskehys | Vuoden 2012 talousarvioesitys | Oikaisukirjelmä nro 1/2012 | TAE 2012 + OK nro 1/2012 |

| MSM | MM | MSM | MM | MSM | MM | MSM | MM | | 1. KESTÄVÄ KASVU | | | | | | | | | | 1 a. Kasvua ja työllisyyttä edistävä kilpailukyky |14 853 000 000 | |15 223 600 752 |12 566 134 008 | | |15 223 600 752 |12 566 134 008 | |1 b. Kasvua ja työllisyyttä edistävä koheesio |52 761 000 000 | |52 738 876 141 |45 134 800 000 | | |52 738 876 141 |45 134 800 000 | | Yhteensä | 67 614 000 000 | | 67 962 476 893 |57 700 934 008 | | | 67 962 476 893 |57 700 934 008 | | Liikkumavara 1 | | |151 523 107 | | | |151 523 107 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |48 093 000 000 | |44 179 737 305 |44 102 837 025 | | |44 179 737 305 |44 102 837 025 | | Yhteensä | 60 810 000 000 | |60 158 443 305 |57 948 376 981 | | |60 158 443 305 |57 948 376 981 | | Liikkumavara 2 | | | 651 556 695 | | | | 651 556 695 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3 a. Vapaus, turvallisuus ja oikeus |1 406 000 000 | |1 340 381 000 |868 333 500 | | |1 340 381 000 |868 333 500 | |3 b. Kansalaisuus3 |699 000 000 | |683 471 000 |645 659 400 | | |683 471 000 |645 659 400 | | Yhteensä | 2 105 000 000 | | 2 023 852 000 |1 513 992 900 | | | 2 023 852 000 |1 513 992 900 | | Liikkumavara | | | 81 148 000 | | | | 81 148 000 | | | 4. EU MAAILMANLAAJUISENA TOIMIJANA 4 | 8 997 000 000 | |9 009 280 576 |7 293 724 333 |400 000 000 | |9 409 280 576 |7 293 724 333 | | Liikkumavara | | | 246 656 424 | | | | – 153 343 576 | | | 5. HALLINTO 5 | 8 670 000 000 | |8 281 389 366 |8 281 684 366 | | | 8 281 389 366 |8 281 684 366 | | Liikkumavara | | | 472 610 634 | | | | 470 610 634 | | | YHTEENSÄ | 148 196 000 000 |141 360 000 000 |147 435 442 140 |132 738 712 588 |400 000 000 | |147 835 442 140 |132 738 712 588 | | Liikkumavara | | |1 603 494 860 |8 815 287 412 | | |1 201 494 860 |8 815 287 412 | | 1 Euroopan globalisaatiorahastoa ei oteta huomioon laskettaessa alaotsakkeen 1 a liikkumavaraa.

2 Sen jälkeen, kun tukien mukauttamisen seurauksena maaseudun kehittämiseen siirretyt määrät sekä puuvillaa ja viiniä varten varatuista määrärahoista kyseisten alueiden rakenneuudistusta varten siirretyt määrät on otettu huomioon (3 150,4 miljoonaa euroa).

3 EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17 päivänä toukokuuta 2006 tehdyssä toimielinten sopimuksessa määrätään (EUVL C 139, 14.6.2006).

4 Otsakkeessa 4 vuodeksi 2012 olevaa liikkumavaraa laskettaessa ole otettu huomioon hätäapuvaraukseen liittyviä määrärahoja (258,9 miljoonaa euroa). Enimmäismäärän ylittävät 153,3 miljoonaa euroa rahoitetaan ottamalla käyttöön varoja joustovälineestä.

5 Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (84 miljoonaa euroa).

[1] EYVL L 248, 16.9.2002, s. 1.

[2] KOM(2011) 300.

[3] KOM(2011) 303.

[4] KOM(2011) 200.

[5] KOM(2011) 303.

[6] KOM(2011) 200.

[7] Kyseisillä varoilla täydennetään nykyisen rahoitussuunnitelman mukaisia, vuosiksi 2011–2013 ohjelmoituja ENPIn 5 700 miljoonan euron määrärahoja.

[8] 2006/C 139/01.

[9] Korkean edustajan ehdotuksesta ja YUTP-määrärahoihin sovellettavien erityissääntöjen mukaisesti.

[10] Vakautusvälineestä saatavan rahoituksen lopullinen määrä riippuu sopivista hankkeista: jos hankkeiden rahoitustarpeet jäävät alle 40 miljoonan euron, erotus siirretään ENPIin.

[11] Takuurahaston rahoittamiseen tarvittavasta määrästä tehdään varaus, jos neuvosto ja parlamentti suostuvat nostamaan myös itäiselle naapurialueelle kohdennettua enimmäismäärää EIP:n ulkoisen valtuutuksen väliarvioinnissa. Takuurahastoasetuksen (neuvoston asetus (EY, Euratom) N:o 480/2009) mukaisesti rahaston rahoitus toteutetaan useiden vuosien kuluessa vuodesta 2013 alkaen.

[12] Lopullinen määrä riippuu tukikelpoisten maiden rahoitustarpeista, jotka määritellään IMF:n tuella toteutettavien uudistusohjelmien ja talouden vakautusohjelmien yhteydessä. Jos alueen hyväksi toteutettavien ohjelmien rahoitustarpeet jäävät alle 100 miljoonan euron, erotus voidaan siirtää ENPIin.

[13] KOM(2011) 303.